Jerome S. Bruner
Store norske leksikon,Psykologi,Kognitiv psykologi
Jerome S. Bruner var en amerikansk psykolog. Han var professor ved Harvard i 1952–1972 og ved Oxford i 1972–1980 og en av pionerene for den «kognitive revolusjon» i psykologien i 1950- og 1960-årene.
Bruner er særlig kjent for sine undersøkelser over tenkning og læring som en konstruktiv prosess. I hans teori om kognitiv utvikling, som også er av stor interesse for pedagogikken, beskrives karakteristiske trekk ved tenkning og intelligens på ulike alderstrinn.Bruner har utgitt en rekke bøker, på norsk foreligger Om å lære (1970) og Utdanningskultur og læring (1997). Les mer i Store norske leksikon læringsteori læring pedagogikk  intelligens